b'\n_START_ARTICLE_\nWEBSI - Spletni prvaki\n_START_PARAGRAPH_\nWEBSI - Spletni prvaki je prireditev, kjer so izpostavljeni, predstavljeni in nagrajeni digitalni prese\xc5\xbeki slovenskih ustvarjalcev._NEWLINE_Nagrade spodbujajo odli\xc4\x8dnost v slovenskem digitalnem prostoru, pri \xc4\x8demer so predstavljene re\xc5\xa1itve, ki so na tem podro\xc4\x8dju v nekem letu ustvarile prese\xc5\xbeke._NEWLINE_Poslanstvo projekta je dokumentirati, ovrednotiti in \xc5\xa1ir\xc5\xa1i javnosti predstaviti projekte in njihove ustvarjalce, ki predstavljajo prerez aktualnega stanja na podro\xc4\x8dju slovenskega digitalnega komuniciranja, ter nagraditi tiste, ki pomembno prispevajo k dvigovanju njegove ravni. Projekt organizirata in vodita svetovalno analiti\xc4\x8dno podjetje za razvoj spletnega poslovanja E-laborat in Marketing magazin.\n_START_SECTION_\nWEBSI 2013\n_START_PARAGRAPH_\nDruga izvedba podelitve nagrad za najbolj\xc5\xa1e spletne in mobilne re\xc5\xa1itve v Sloveniji je potekala v torek, 17. septembra 2013. Za priznanje WEBSI \xe2\x80\x93 Spletni prvaki 2013 so se v enajstih kategorijah potegovali 103 spletni projekti. Novost ocenjevanja na drugem izboru je bilo tudi v glasovanju javnosti (Glas ljudstva), kjer so lahko uporabniki, ki se vsakodnevno sre\xc4\x8dujejo s prijavljenimi projekti, oddali svoj glas.  Kategorije, v katerih so podelili nagrade so se preimenovale.\n_START_SECTION_\nWEBSI 2014\n_START_PARAGRAPH_\nSpletni prvaki leta 2014 so bili razgla\xc5\xa1eni 12. septembra 2014 v hotelu Four Points by Sheraton Ljubljana Mons. Za nagrade se je potegovalo 79 projektov, o najbolj\xc5\xa1ih pa je odlo\xc4\x8dala 54-\xc4\x8dlanska strokovna \xc5\xbeirija. _NEWLINE_Novost tretjega izbora WEBSI 2014 so bile nove kategorije (Naj digitalna kampanja 2014, Najbolj\xc5\xa1a uporabni\xc5\xa1ka izku\xc5\xa1nja, Najbolj\xc5\xa1e uredni\xc5\xa1tvo, Najbolj\xc5\xa1e oblikovanje in zaklju\xc4\x8dni celodnevni WEBSI dan - 1. Simpozij o digitalnih komunikacijah.'